CELEX: 22014D0375
Language: hr
Date: 2014-04-09 00:00:00
Title: 2014/375/EU: Odluka br. 3/2014 Zajedničkog odbora za poljoprivredu od 9. travnja 2014. o izmjeni Dodatnog sporazuma sklopljenog između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn

20.6.2014   
            
            
               HR
            
            
               Službeni list Europske unije
            
            
               L 180/62
            
         ODLUKA br. 3/2014 ZAJEDNIČKOG ODBORA ZA POLJOPRIVREDU
   od 9. travnja 2014.
   o izmjeni Dodatnog sporazuma sklopljenog između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn
   
      (2014/375/EU)
   
   ZAJEDNIČKI ODBOR ZA POLJOPRIVREDU,
   uzimajući u obzir Dodatni sporazum između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn, a posebno njegov članak 2. stavak 2.,
   uzimajući u obzir Sporazum između Europske zajednice i Švicarske Konfederacije o trgovini poljoprivrednim proizvodima, a posebno njegov članak 11.,
   budući da:
   
               (1)
            
            
               Sporazum između Europske zajednice i Švicarske Konfederacije o trgovini poljoprivrednim proizvodima (u daljnjem tekstu „Sporazum”) stupio je na snagu 1. lipnja 2002.
            
         
               (2)
            
            
               Dodatni sporazum između Europske zajednice, Švicarske Konfederacije i Kneževine Lihtenštajn o proširenju Sporazuma između Europske zajednice i Švicarske Konfederacije o trgovini poljoprivrednim proizvodima na Kneževinu Lihtenštajn (u daljnjem tekstu „Dodatni sporazum”) stupio je na snagu 27. rujna 2007.
            
         
               (3)
            
            
               Prilog Dodatnom sporazumu trebalo bi izmijeniti kako bi se ažurirala adresa javnog tijela Lihtenštajna nadležnog za pitanja kojima se bave kantonalna tijela za poljoprivredu radi usklađivanja s Odlukom br. 1/2012 Zajedničkog odbora za poljoprivredu o izmjeni Priloga 7. (Trgovina proizvodima iz sektora vina) koja je stupila na snagu 4. svibnja 2012. i radi dopunjavanja popisa oznaka izvornosti i oznaka zemljopisnog podrijetla poljoprivrednih i prehrambenih proizvoda podrijetlom iz Lihtenštajna,
            
         ODLUČIO JE:
   Članak 1.
   Prilog Dodatnom sporazumu izmjenjuje se kako slijedi:
   
               1.
            
            
               Drugi stavak pod naslovom „Načelo” zamjenjuje se sljedećim:
               „Ako se švicarskim kantonalnim tijelima dodjeljuju zadaće, nadležnosti ili ovlasti, one obvezuju nadležna javna tijela Lihtenštajna. U odnosu na pitanja kojima se bave kantonalna tijela za poljoprivredu to je Ured za okoliš, Uprava za poljoprivredu (‚Amt für Umwelt, Abteilung Landwirtschaft’), Dr. Grass-Strasse 12, FL-9490 Vaduz, a u odnosu na pitanja kojima se bave kantonalna tijela za veterinarstvo i prehranu to je Ured za nadzor hrane i veterinarske poslove (‚Amt für Lebensmittelkontrolle und Veterinärwesen’), Postplatz 2, FL-9494 Schaan.”.
            
         
               2.
            
            
               Ispod unosa „Prilog 7. Trgovina proizvodima iz sektora vina”, podnaslov „Zaštićeni nazivi proizvoda iz sektora vina podrijetlom iz Lihtenštajna (u smislu članka 6. Priloga 7.)” zamjenjuje se sljedećim podnaslovom:
               „Zaštićeni nazivi proizvoda iz sektora vina podrijetlom iz Lihtenštajna (u smislu članka 5. Priloga 7.)”.
            
         
               3.
            
            
               Popisu švicarskih oznaka zemljopisnog podrijetla zaštićenih u okviru Priloga 12. Dodatka 1.
               Sporazumu, čije zemljopisno područje obuhvaća i državno područje Lithenštajna, dodaje se sljedeća oznaka zemljopisnog podrijetla: „Werdenberger Sauerkäse/Liechtensteiner Sauerkäse/Bloderkäse (ZOI)”.
            
         Članak 2.
   Ova Odluka stupa na snagu 1. svibnja 2014.
   
      Sastavljeno u Bernu 9. travnja 2014.
      
         
            Za Zajednički odbor za poljoprivredu
         
         
            Predsjednica i šefica delegacije Europske unije
         
         Susana MARAZUELA-AZPIROZ
         
            Šef švicarske delegacije
         
         Jacques CHAVAZ
         
            Tajnik Odbora
         
         Ioannis VIRVILIS